wickkiey/tamil-wikipedia-chunked huggingface dataset:
# பொறியியல் வரைபடம்

**பொறியியல் வரைபடம்** என்பது தொழிற்நுட்ப வரைபடத்தின் ஒருவகையாகும். 'பொறியியற் பொருட்கள் இப்படித்தான் இருக்கவேண்டும்' என்பதனை முழுமையாகவும், தெளிவாகவும் வரையறுக்க 'பொறியியல் வரைபடம்' உருவாக்கப்படுகின்றது.  
பொறியியல் துறையில் 'வரைபடம்' என்பது ஒரு மொழியாக கருதப்படுகிறது. ஒரு பொறியாளரின் எண்ணங்களையும், அவர் தெரிவிக்க விரும்பும் தகவல்களையும் இன்னொருவருக்கு பரிமாற்றம் செய்வதே இந்த வரைவியல் மொழியின் (graphical representation) நோக்கமாகும். சுருங்கக்கூறின் - பொறியாளர் ஒருவரால் வடிமைக்கப்பட்ட ஒரு பொருளை இன்னொருவர் மெய்யில் உருவாக்கத் தேவையான தகவல்கள், 'பொறியியல் வரைபடத்தால்' தரப்படுகிறது.
# பொறியியல் வரைபடம்

## மீள் பார்வை

பொறியியல் வரைபடங்கள் பொதுவாக திட்டப்படம், பெயர்முறை, பொருள் விளக்கம், தோற்றம் (அச்சு முகங்கள் மற்றும் வரி வடிவங்கள் போன்றவை), அளவு மற்றும் பலவற்றுக்கான தரப்படுத்தப்பட்ட ஒழுங்கு முறையுடன் கூடிய இணக்கத்துடன் உருவாக்கப்படுகின்றன. அது போன்ற தரப்ப்படுத்தப்பட்ட ஒழுங்கு முறையில் ஒன்று GD&amp;T என அழைக்கப்படுகிறது.  
இது போன்ற வரைபடத்தின் நோக்கம் ஒரு பொருள் அல்லது பாகத்தின் அனைத்து வடிவியல் சிறப்புக் கூறுகளையும் துல்லியமாகவும் விளக்கமாகவும் வரைதல் ஆகும். பொறியியல் வரைபடத்தின் இறுதி நோக்கம் ஒரு உற்பத்தியாளர் குறிப்பிட்ட பொருளை உற்பத்தி செய்வதற்குத் தேவையான அனைத்துத் தகவல்களையும் தெரிவிப்பது ஆகும்.  
பொறியியல் வரைபடங்கள் பொதுவாக பென்சில்கள், மை, நேர்விளிம்புகள், டி-ஸ்கொயர்கள், ஃபிரஞ்சு கர்வ்கள், முக்கோணங்கள், அளவு கோல்கள், ஒப்பளவுகள் மற்றும் அழிப்பான்கள் போன்ற உபகரணங்களைப் பயன்படுத்தி கையால் வரைந்து உருவாக்கப்பட்டன. தற்போது அவை பொதுவாக கம்ப்யூட்டர்-எய்டட் டிசைன் (CAD) உதவியுடன் மின்னணுவியல் ரீதியாக வரையப்படுகின்றன.  
இந்த வரைபடங்கள் தற்போதும் பொதுவாக "ப்ளூபிரிண்ட்கள்" அல்லது "ப்ளூலைன்கள்" என்று அழைக்கப்படுகின்றன. எனினும் சொல் சார்ந்த கண்ணோட்டத்தில் இந்த வார்த்தைகள் காலவரிசையில் தவறான பயன்பாடாக இருக்கின்றன. முன்னர் பொறியியல் வரைபடங்களின் பெரும்பலான நகல்கள் நீல நிறத்தாள் அல்லது மாறாக வெள்ளைத்தாளில் நீல வரிகளில் வரையப்படும் எழுத்து வரைகலை இரசாயன அச்சுச் செயல்பாடாக இருந்தது. இவை நவீன மறு உருவாக்கச் செயல்பாட்டில் வெள்ளைத் தாளில் கருப்பு அல்லது பல நிற வரிகளாக மாற்றம் கண்டது. மிகவும் பொதுவான வார்த்தையான "அச்சு" என்பது பொறியியல் வரைபடத்தின் காகித நகல் பயன்பாட்டிற்கு தற்போது மிகவும் பொதுவாகப் பயன்படுத்தப்படுகிறது.  
பொறியியல் வரைபடங்களை உருவாக்கும் செயல்பாடு மற்றும் அதனை உருவாக்கும் திறன் பொதுவாக தொழில்நுட்ப வரைபடம் அல்லது டிராஃப்ட்டிங் எனக் குறிப்பிடப்படுகிறது. எனினும் தொழில்நுட்ப வரைபடங்கள் வழக்கமாக பொறியியலின் பகுதியாகக் கருதப்படாத பிற துறைகளுக்கும் தேவையானதாக இருக்கின்றன.
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

வரைபடங்கள் பின்வரும் சிக்கலான தகவல்களை வெளிப்படுத்துகின்றன:  
- *வடிவவியல்* – பொருளின் வடிவம்; பார்வைகளாகக் குறிப்பிடப்படுகிறது; அதாவது பொருளானது முன்புறம், உச்சி, பக்கம் மற்றும் பல கோணங்களில் இருந்து எவ்வாறு தோற்றமளிக்கிறது என்று பார்க்க உதவுகிறது.
- *பரிமாணங்கள்* – பொருளின் அளவானது ஏற்றுக் கொள்ளப்பட்ட அளவுகளில் வரையப்படுகிறது.
- பொறுத்தல்கள் – ஒவ்வொரு பரிமாணத்திலும் ஏற்றுக் கொள்ளப்பட்ட மாறுபாடுகள்.
- *பொருள்* – எந்த பொருளில் உருவாக்கப்பட்டிருக்கிறது என்பதைக் குறிப்பிடுகிறது.
- *ஃபினிஷ்* – நடைமுறை சார்ந்த அல்லது அழகுபடுத்துதல் சார்ந்து பொருளின் புறப்பரப்பின் தரத்தினைக் குறிப்பிடுகிறது. எடுத்துக்காட்டாக அதிகளவில் சந்தைப்படுத்தப்படும் பொருட்களுக்கு பொதுவாக மிகவும் அதிகமான புறப்பரப்புத் தரம் தேவையாக இருக்கிறது. பின்னர் அதன் பிறகு அந்த பாகம் தொழில்நிறுவன உட்புற இயந்திரத்தினுள் பயன்படுத்தப்படுகிறது.
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### வரி வடிவங்களும் வகைகளும்

வரி வடிவங்களில் பல்வேறு வகைகள் பெளதீக பொருட்களை வரைபட ரீதியாகக் குறிப்பிடுகின்றன. *வரிகளின்* வகைகள் பின்வருவனவற்றை உள்ளடக்கி இருக்கின்றன:
- *விசிபிள்* – இவை குறிப்பிட்ட கோணத்தில் இருந்து முனைகளை நேரடியாகப் பார்க்கக் கூடிய வகையில் சித்தரிக்கப்படுவதற்குப் பயன்படுத்தப்படும் தொடர் வரிகள் ஆகும்.
- *ஹிட்டன்* – இவை நேரடியாக பார்க்க முடியாத முனைகளைக் குறிப்பிடுவதற்குப் பயன்படுத்தப்படும் குறிகிய கோடிட்ட வரிகள் ஆகும்.
- *சென்டர்* – இவை சுழற்சியான தனிக்கூறுகளின் அச்சுக்களைக் குறிப்பிடுவதற்குப் பயன்படுத்தப்படும் நீண்டு மற்றும் குறுகி என மாறி மாறி இருக்கும் கோடிட்ட வரிகளாக இருக்கின்றன.
- *கட்டிங் பிளேன்* – இவை பகுதிப் பார்வைகளுக்கான பகுதிகளை வரையறுப்பதற்குப் பயன்படுத்தப்படும் மெல்லிய மிதமான கோடிட்ட வரிகள் அல்லது தடித்த மாறி மாறி பெரிய மற்றும் இரட்டைக் குறுகிய கோடிட்ட வரிகளாக இருக்கும்.
- *செக்சன்* – இவை உருப்படிமத்தின் மெல்லிய வரிகளாக இருக்கின்றன (உருப்படிமங்கள் பொருளை "வெட்டுவது" அல்லது "பிரிப்பதன்" மூலமாக நிர்ணயிக்கப்படுகின்றன). "வெட்டுதலின்" விளைவுகளைப் பகுதிப் பார்வைகளின் புறப்பரப்பைக் குறிப்பிடுவதற்குப் பயன்படுத்தப்படுகின்றன. பகுதி வரிகள் பொதுவாக "கிராஸ்-ஹேட்சிங்" எனக் குறிப்பிடப்படுகின்றன.  
வரிகளானது ஒவ்வொரு வரிக்கும் எழுத்துக்கள் கொடுக்கப்பட்டிருக்கும் இடங்களில் எழுத்து வகையாக்கம் மூலமாகவும் வகைப்படுத்தப்படுகின்றன.
- **வகை A** வரிகள் பொருளின் தனிக்கூறின் முக்கிய அம்சங்களைக் காட்டுகிறது. இவை வரைபடத்தில் மிகவும் அடர்த்தியான வரிகளாக இருக்கின்றன. இவை HB ஐக் காட்டிலும் மென்மையான பென்சிலினால் வரையப்படுகின்றன.
- **வகை B** வரிகள் பரிமாண வரிகளாக இருக்கின்றன. இவை பரிமாணம், வெளிப்படுத்துதல், விரிவாக்கம் அல்லது லீடர்கள் ஆகியவற்றுக்காகப் பயன்படுத்தப்படுகின்றன. இதற்கு 2H போன்ற கடினமான பென்சில் பயன்படுத்தப்பட வேண்டும்.
- **வகை C** வரிகள் முழுப் பொருளும் காண்பிக்கப்படாமல் இருக்கும் போது இடைவெளிக்காகப் பயன்படுத்தப்படுகின்றன. இவை சிறிய இடைவெளிகளுக்காக மட்டுமே வரையப்படும் அளவுகோலற்ற வரைபடங்கள் ஆகும். 2H பென்சில்
- **வகை D** வரிகள் வகை C ஐப் போன்றதே ஆகும். ஆனால் இவை நெளிவரி உடையவை மற்றும் இவை நீண்ட இடைவெளிகளுக்கு மட்டுமே ஆனவை ஆகும். 2H பென்சில்
- **வகை E** வரிகள் பொருளின் உட்புற தனிக்கூறின் மறைக்கப்பட்ட முக்கிய அம்சங்களைக் குறிப்பிடப் பயன்படுத்தப்படுகின்றன. இவை புள்ளிகளுடன் கூடிய வரிகளாக இருக்கின்றன. 2H பென்சில்
- **வகை F** வரிகள் வகை F*[டைபோ]* வரிகளாக இருக்கின்றன. இவை மின் தொழில்நுட்பத்தில் வரையவதற்காகப் பயன்படுத்தப்படுகின்றன. 2H பென்சில்
- **வகை G** வரிகள் மைய வரிகளுக்காகப் பயன்படுத்தப்படுகின்றன. இவை புள்ளியிட்ட வரிகள் ஆகும். ஆனால் இவை 10–20 மிமீ கொண்ட நீண்ட வரி பின்னர் இடைவெளி பின்னர் 2மிமீட்டரில் சிறிய வரி என்ற விதத்தில் இருக்கும். 2H பென்சில்
- **வகை H** வரிகள் வகை G ஐப் போன்றதே ஆகும். ஆனால் இவற்றில் ஒவ்வொரு இரண்டாவது நீண்ட வரியும் அடர்த்தியாக இருக்கும். இவை பொருளின் வெட்டுத் தளத்தைக் குறிப்பிடுகின்றன. 2H பென்சில்
- **வகை K** வரிகள் ஒரு பொருளின் மாற்று நிலையையும் அந்த பொருளினால் எடுக்கப்பட்ட வரியையும் குறிப்பிடுவன ஆகும். இவை 10–20 மிமீட்டரில் நீண்ட வரி பின்னர் சிறிய இடைவெளி பின்னர் 2மிமீட்டரில் சிறிய வரி பின்னர் இடைவெளி பின்னர் மற்றொரு சிறிய வரி என்ற விதத்தில் வரையப்படுகின்றன. 2H பென்சில்.
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### பலபக்கத் தோற்றங்களும் வெளிப்பாடுகளும்

பெரும்பாலான நிகழ்வுகளில் அனைத்து தேவையான சிறப்புக் கூறுகளையும் காட்டுவதற்கு ஒருபக்கத் தோற்றம் போதுமானதாக இல்லை. அதனால் பல்வேறு தோற்றங்கள் பயன்படுத்தப்படுகின்றன. இந்த *தோற்றங்களின்* வகைகள் பின்வருவனவற்றை உள்ளடக்கி இருக்கின்றன:
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### பலபக்கத் தோற்றங்களும் வெளிப்பாடுகளும்

#### வரித்தோற்றம்

வரித்தோற்றம் என்பது ஒரு பொருளை முன்புறம், வலது, இடது, மேல், கீழ் அல்லது பின்புறம் ஆகிய தோற்றங்களில் காண்பிக்கக் கூடியது ஆகும். மேலும் இவை பொதுவாக ஒவ்வொன்றும் முதல்-கோணமாகவோ அல்லது மூன்றாவது-கோணத் தோற்றமாகவோ உள்ள விதிகள் தொடர்புடைய அமைப்பைக் கொண்டிருக்கின்றன.
- முதல் கோணத் தோற்றம் ISO தரநிலையாக இருக்கிறது. மேலும் அது முதன்மையாக ஐரோப்பாவில் பயன்படுத்தப்படுகிறது. 3D பொருள் 2D "தாள்" வெளியில் காட்டப்படுகிறது. நாம் அப்பொருளை எக்ஸ்-கதிர்களால் பார்த்தால் முன்புறத் தோற்றத்துக்கு கீழ் மேற்புறத் தோற்றம் இருக்கும். வலது பக்கத் தோற்றம் முன்புறத் தோற்றத்தின் இடது புறத்தில் இருக்கும்.
- மூன்றாம் கோணத் தோற்றம் அமெரிக்கா மற்றும் கனடாவில் முதன்மையாகப் பயன்படுத்தப்படுகிறது. அங்கு இது BS 8888:2006 இன் படி இயல்பிருப்பு தோற்ற அமைப்பாக இருக்கிறது. இதில் இடது பக்கத் தோற்றம் இடது புறத்திலும் மேற்புறத் தோற்றம் மேற்புறத்திலும் இருக்கும்.
இந்த அனைத்து தோற்றங்களும் கட்டாயமாகப் பயன்படுத்தப்பட வேண்டும் என்ற அவசியமில்லை. மேலும் பயன்படுத்தப்படும் தோற்ற வெளிப்பாடு சார்ந்து நிர்ணயம் செய்யப்படும் புறப்பரப்புக்கான முன்புற, பின்புற, மேல் மற்றும் கீழ்ப்புறத் தோற்றங்கள் மாறுபடுகின்றன.
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### பலபக்கத் தோற்றங்களும் வெளிப்பாடுகளும்

#### துணைத்தோற்றம்

துணைத்தோற்றம் என்பது ஆறு அடிப்படைத் தோற்றங்கள் அல்லாமல் வேறு ஏதேனும் ஒரு தோற்றத்தை ஒரு தளத்தில் வெளிப்படுத்தக் கூடிய வரித்தோற்றம் ஆகும். இந்தத் தோற்றமானது பொதுவாக சில இடங்களில் சாய்தளத்தைக் கொண்டிருக்கும் பொருட்களுக்குப் பயன்படுத்தப்படுகிறது. துணைத்தோற்றத்தைப் பயன்படுத்தி அந்த சாய்தளத்தை (மற்றும் குறிப்பிடத்தக்க தனிக்கூறுகளை) அவற்றின் உண்மையான அளவு மற்றும் வடிவத்தில் வெளிப்படுத்தலாம். பொறியியல் வரைபடத்தின் ஏதேனும் ஒரு தனிக்கூறின் உண்மையான அளவு மற்றும் வடிவம் ஆகியவற்றை லைன் ஆஃப் சைட் (LOS) ஆனது குறிப்பிடப்படும் தளத்துக்கு செங்குத்தாக இருக்கும்போது மட்டுமே அறிய முடியும்.
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### பலபக்கத் தோற்றங்களும் வெளிப்பாடுகளும்

#### சம அளவு வீழல்

சம அளவு வீழல் என்பது சமமாக இருக்கும் பொருட்களின் ஒவ்வொரு அச்சுக்களுக்கும் இடையிலான அளவீடுகளின் கோணங்களில் இருந்து பொருட்களைக் காண்பிப்பதற்குப் பயன்படுத்தப்படுகிறது. சம அளவு வீழல் என்பது வரித்தோற்றத்தில் இருந்து ஆரம்பிப்பதுடன் தோராயமாக ± 35.264° [= ஆர்க்சைன்(டேன்(30°))] கிடைமட்ட அச்சின் சுழற்சியைத் தொடர்ந்து ± 45° செங்குத்து அச்சு கொண்ட பொருளின் சுழற்சியை ஒத்திருக்கிறது. "சம அளவு" என்ற வார்த்தை "இதே அளவீட்டுக்கான" கிரேக்க வார்த்தையில் இருந்து வருகிறது. இவற்றில் ஏதேனும் ஒன்று அந்த வரைபடத்தை சம அளவு வரைபடமாக உருவாக்கும். இதில் ஈர்க்கக் கூடிய ஒன்று 60 டிகிரி கோணத்தை திசைகாட்டி மற்றும் நேர்விளிம்பு ஆகியவற்றுடன் மட்டுமே உருவாக்க முடியும்.  
சம அளவு வீழல் என்பது நடு அச்சு வீழல்களின் வகை ஆகும். நடு அச்சு வீழல்களின் மற்ற இரண்டு வகைகள் பின்வருமாறு:
- டைமெட்ரிக் தோற்றம்
- ட்ரைமெட்ரிக் தோற்றம்
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### பலபக்கத் தோற்றங்களும் வெளிப்பாடுகளும்

#### சாய் வீழ்வு

ஒரு சாய் வீழ்வு என்பது முப்பரிமாணப் பொருட்களின் படம் சார்ந்த இரு பரிமாண உருவப்படங்கள் உருவாக்குவதற்காகப் பயன்படுத்தப்படும் எளிய வகை வரைபடத் தோற்றமாக இருக்கிறது:
- இது உருவப்படங்களை குறுக்கிடும் இணை கதிர்கள் (ஒளிப்படக் காட்டிகள்) மூலமாக வெளிப்படுத்துகிறது
- வரைபடப் புறப்பரப்புடன் முப்பரிமாண மூலப் பொருளில் இருந்து (தோற்றத் திட்டம்).
சாய்வீழ்வு மற்றும் வரித்தோற்றம் ஆகிய இரண்டிலும் மூலப் பொருளின் இணை வரிகள் வெளிப்படுத்தப்படும் உருவப்படத்தின் இணை வரிகளை உருவாக்குகின்றன.
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### பலபக்கத் தோற்றங்களும் வெளிப்பாடுகளும்

#### இயலுறுத் தோற்றம்

இயலுறுத் தோற்றம் என்பது கண்களால் பார்க்கக் கூடிய உருவப்படமாக சமதளப் புறப்பரப்பின் மீது தோராயமாக வரையப்பட்டதாக இருக்கிறது. இயலுறுத் தோற்றத்தில் படங்களை வரைவதற்கான இரண்டு முக்கிய பண்பருக்கள் பின்வருமாறு:
- படங்கள் சிறியதாக இருந்தால் அவற்றின் நோக்குபவரிடம் இருந்து தொலைவு அதிகரிக்கும்
- ஃபோர்ஷார்டென்ட்: லைன் ஆஃப் சைட்டின் நெடுகில் உள்ள பொருளின் பரிமாணத்தின் அளவு லைன் ஆஃப் சைட்டின் குறுக்கே உள்ள பரிமாணத்தின் அளவைக் காட்டிலும் ஒப்பீட்டளவில் சிறியதாக இருக்கும்.
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### அளவு

திட்டங்கள் பொதுவாக "அளவு வரைபடங்கள்" ஆக இருக்கின்றன. அதாவது திட்டங்கள் இடம் அல்லது பொருளின் உண்மையான அளவுக்குத் தொடர்புடைய குறிப்பிட்ட விகிதத்தில் வரையப்படுகின்றன. ஒரு தொகுப்பில் உள்ள மாறுபட்ட வரைபடங்களுக்கு பல்வேறு விதமான அளவுகள் பயன்படுத்தப்படலாம். எடுத்துக்காட்டாக ஒரு தளத் திட்டமானது 1:50 (1:48 அல்லது 1/4"=1'-0") என்ற அளவில் வரையப்படலாம். அதே சமயம் அதன் விளக்கமான தோற்றம் 1:25 (1:24 அல்லது 1/2"=1'-0") என்ற அளவில் வரையப்படலாம். மனைத் திட்டங்கள் பொதுவாக 1:200 அல்லது 1:100 இல் வரையப்படலாம்.
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### பரிமாணங்களைக் காண்பித்தல்

சிறப்புக் கூறுகளின் தேவைப்படும் அளவானது *பரிமாணங்களைப்* பயன்படுத்துவதன் மூலமாக வெளிப்படுத்தப்படுகிறது. தூரங்கள் பொதுவாக நேரோட்டம் மற்றும் ஆயத்தொலைவு ஆகிய இரண்டு தரப்படுத்தப்பட்ட வடிவங்களில் ஒன்றில் குறிப்பிடப்படலாம்.
- *நேரோட்ட* பரிமாணங்களுடன் இரண்டு இணை வரிகள் "விரிவாக்க வரிகள்" என்று அழைக்கப்படுகின்றன. இவை இரண்டு சிறப்புக் கூறுகளுக்கு இடையில் உள்ள தூரத்தின் இடைவெளி ஆகும். இவை ஒவ்வொரு தனிக்கூறிலும் காணப்படுகின்றன. விரிவாக்க வரிகளுக்கு செங்குத்தாக இருக்கும் வரி "பரிணாம வரி" என்று அழைக்கப்படுகிறது. இதன் இறுதி முனைகளில் அம்புக் குறி இடப்படும். இவை விரிவாக்க வரிகளுக்கு இடையில் காணப்படும் மற்றும் அவைகளுக்கு இடையில் முடிவுறும். தூரமானது பரிமாண வரியின் மையப்புள்ளியில் வரிக்கு அருகிலோ அல்லது வரிக்கு இடையில் இடைவெளி விடப்பட்டோ எண்ணால் குறிப்பிடப்படும்.
- *ஆயத்தொலைவு* பரிமாணங்களுடன் ஒரு கிடைமட்ட மற்றும் ஒரு செங்குத்து விரிவாக்க வரியானது முழுமையான தோற்றத்திற்கான துவக்கத்தை நிறுவுகிறது. துவக்கமானது இந்த விரிவாக்க வரிகளின் இறுதியில் பூஜ்ஜியம் இடம்பெறுவதன் மூலமாக அடையாளம் காணப்படுகிறது. மற்ற சிறப்புக் கூறுகளுக்கு x மற்றும் y அச்சுக்களுக்கு நெடுகிலும் உள்ள தூரமானது அவற்றின் இறுதியில் எண்ணால் குறிப்பிடப்படுவதுடன் மற்ற விரிவாக்கப் பகுதிகளைப் பயன்படுத்தி குறிப்பிடப்படுகிறது.
வட்ட தனிக்கூறுகளின் அளவுகள் விட்ட அல்லது ஆரப்பரிமாணங்களைப் பயன்படுத்தி குறிப்பிடப்படுகின்றன. ஆரப்பரிமாணங்கள் R" ஐத் தொடர்ந்து ஆரத்தின் மதிப்பு எனப் பயன்படுத்தப்படுகிறது. விட்டப் பரிமாணங்கள *விட்டக் குறியீடு* என அழைக்கப்படும் ஒரு வட்டம் அதனுடன் முன்னோக்கி-சார்பு மூலைவிட்ட வரி கொண்ட குறியீட்டைத் தொடர்ந்து விட்டத்தின் மதிப்பு எனப் பயன்படுத்தப்படுகிறது. *லீடர்* என அழைக்கப்படும் வட்டத் தனிக்கூறினைக் குறிப்பிடும் அம்புத்தலையுடன் கூ்டிய ஆரம் சார்ந்து ஒழுங்குபடுத்தப்பட்ட வரியானது ஆர மற்றும் விட்டப் பரிமாணங்களை இணைப்பதற்குப் பயன்படுத்தப்படுகிறது.
அனைத்து வகையான பரிமாணங்களும் பொதுவாக பின்வரும் இரண்டு பகுதிகளைக் கொண்டிருக்கின்றன: *பெயரளவு* மதிப்பு, இது தனிக்கூறின் "சிறந்த" அளவாக இருக்கிறது. மற்றும் *பொறுத்தல்* , பெயரளவைக் காட்டிலும் அதிகமாகும் மற்றும் குறையும் மதிப்பினை இது குறிப்பிடுவது ஆகும்.
- வடிவியல் பரிமாணம் மற்றும் பொறுத்தல் என்பது பொருளின் செயல்பாட்டு வடிவியலைக் குறிப்பிடும் முறை ஆகும்.
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### வரைபடங்களின் அளவுகள்

வரைபடங்களின் அளவுகள ISO (உலகத் தரநிலை) அல்லது அமெரிக்க வழக்கம் ஆகிய இரண்டு மாறுபட்ட தரநிலைகளில் பொதுவாகப் பயன்படுத்தப்படுகின்றன. பின்வரும் அட்டவணையைக் காண்க:  
**<td>'''ISO A வரைபட அளவுகள் (மிமீ)''' </td>**  
| 210 X 297 |
| --- |  
**<td>'''அமெரிக்க வழக்க வரைபட அளவுகள்''' </td>**  
| 8.5" X 11" |
| --- |  
**<td>'''மற்ற அமெரிக்க வரைபட அளவுகள்''' </td>**  
| 24" X 36" |
| --- |  
மெட்ரிக் வரைபட அளவுகள் சர்வதேச காகித அளவுகளுக்கு பொருந்துபவையாக இருக்கின்றன. இது இருபதாம் நூற்றாண்டின் இரண்டாவது பாதியில் படியெடுத்தல் மிகவும் மலிவாக மாறிய போது தொடர்ந்த மேம்பாடுகள் உருவாகின. பொறியியல் வரைபடங்கள் அளவில் இரட்டிப்பாக (அல்லது பாதியாக) இருக்கலாம். மேலும் தாளில் எந்த விரயமும் இல்லாமல் அடுத்த பெரிய (அல்லது முறையே சிறிய) அளவுகளைப் பயன்படுத்தலாம்.
மேலும் மெட்ரிக் தொழில்நுட்பப் பேனாக்கள் குறிப்பிட்ட அளவுகளில் தேர்ந்தெடுக்கப்பட்டன. அதனால் கூடுதல் விவரங்கள் அல்லது டிராஃப்டிங் மாற்றங்கள் மேற்கொள்ள வேண்டி இருந்தால் பேனாவின் அகலத்தைத் தோராயமாக 2 இன் இருபடி மூலத்தின் காரணிகளில் மாற்றம் செய்வதன் மூலம் செய்யலாம். பேனாக்களின் முழுத்தொகுப்பும் பின்வரும் அளவுகளில் முள் அளவுகளைக் கொண்டிருக்கின்றன: 0.13, 0.18, 0.25, 0.35, 0.5, 0.7, 1.0, 1.5 மற்றும் 2.0&nbsp;மிமீ. எனினும் சர்வதேச தரநிர்ணய நிறுவனம் (ISO) 0.25 (வெள்ளை), 0.35 (மஞ்சள்), 0.5 (பழுப்பு), 0.7 (நீலம்) ஆகிய நான்கு பேனா முள் அளவுகளுடன் அவற்றுக்கான நிறக்குறியீட்டினையும் பரிந்துரைக்கிறது. இந்த முட்கள் பல்வேறு உரை எழுத்துரு உயரங்கள் மற்றும ISO தாள் அளவுகள் தொடர்புடைய வரிகளை உருவாக்குகின்றன.  
அனைத்து ISO தாள் அளவுகளும் 2 இன் இருபடி மூலத்துக்கு 1 என்ற ஒரே உருவ விகிதத்தைக் கொண்டிருக்கின்றன. இதனால் குறிப்பிட்ட அளவுக்கு வடிவமைக்கப்பட்ட ஒரு ஆவணத்தை மற்றொரு அளவுக்குப் பெரிதாக்கலாம் அல்லது சிறியதாக்கலாம். மேலும் அது துல்லியமாக பொருந்தும். இவ்வாறு எளிதாக அளவுகளை மாற்றம் செய்ய முடிவதன் காரணமாக வரைபடத்தினை நகலெடுக்கும் போதோ அல்லது அச்சிடும் போதோ மாறுபட்ட அளவுகளுள்ள தாள்களில் குறிப்பாக அதே வரிசைகளில் உள்ள காக்கித அளவுகளில் எளிதாக எடுத்துக் கொள்ளலாம். எ.கா. A3 அளவில் வரையப்பட்ட ஒரு வரைபடத்தை A2 அளவிற்குப் பெரிதாக்கலாம் அல்லது A4 அளவிற்குச் சிறிதாக்கலாம்.  
அமெரிக்க வழக்க "A-அளவு" "லெட்டர்" அளவுக்குப் பொருந்து. மேலும் "B-அளவு" "லெட்ஜர்" அல்லது "டேப்லாய்ட்" அளவுக்குப் பொருந்தும். ஒரு காலத்தில் பிரித்தானிய தாள் அளவுகள் எண்ணெழுத்துக்களாக இருப்பதற்கு மாறாக பெயர்களில் இருந்தன.  
அமெரிக்க தேசிய தரநிலைகள் நிறுவனத்தின் (ANSI) Y14.2, Y14.3 மற்றும் Y14.5 ஆகிய தரநிலைகள் அமெரிக்காவில் பொதுவாகப் பயன்படுத்தக் கூடியவையாக இருக்கின்றன.
# பொறியியல் வரைபடம்

## பொறியியல் வரைபடங்கள்: பொதுவான சிறப்புக்கூறுகள்

### தொழில்நுட்ப எழுத்துமுறை

தொழில்நுட்ப எழுத்துமுறை என்பது எழுத்துக்கள், எண்கள் மற்றும் மற்ற எழுத்துருக்களை தொழில்நுட்ப வரைபடத்தில் உருவாக்கும் செயல்பாடு ஆகும். இது ஒரு பொருளை விவரிப்பதற்கு அல்லது அதன் விளக்கமான விவரக்கூற்றுகளை வழங்குவதற்குப் பயன்படுத்தப்படுகிறது. திருத்தம் மற்றும் சீர்மைப்படுத்தல் ஆகிய நோக்கங்களுடன் வடிவங்கள் தரப்படுத்தப்பட்டிருக்கின்றன. மேலும் எழுத்துமுறைத் திறன் சாதாரணமாக எழுதும் திறனுடன் ஓரளவு தொடர்புடையதாக இருக்கின்றது. பொறியியல் வரைபடங்களில் குறுகிய ஸ்ட்ரோக்குகளின் வரிசைகள் மூலமாக உருவாக்கப்பட்ட Gothic sans-serif ஸ்கிரிப்ட் பயன்படுத்தப்படுகிறது. சிறிய எழுத்துக்கள் பெரும்பாலான வரைபட இயந்திரங்களில் அரிதானதாக இருக்கின்றன.
# பொறியியல் வரைபடம்

## பொறியியல் வரைபடத்தின் எடுத்துக்காட்டு

இங்கு பொறியியல் வரைபடத்தின் எடுத்துக்காட்டு கொடுக்கப்பட்டிருக்கிறது (மேலே கண்ட அதே பொருளின் சம அளவுத் தோற்றம்). மாறுபட்ட வரி வகைகள் தெளிவுக்காக நிறமிடப்பட்டிருக்கின்றன.  
- கருப்பு = பொருள் வரி மற்றும் ஹாட்சிங்
- சிகப்பு = மறை வரி
- நீலம் = திறத்தல் அல்லது தாளின் மைய வரி
- மெஜந்தா = மாயத்தோற்ற வரி அல்லது வெட்டுத் தளக்கோடு  
பகுதி சார் தோற்றங்கள் மேற்கண்ட எடுத்துக்காட்டில் குறிப்பிட்டுள்ளது போன்று அம்புக்குறிகளின் திசைகளின் மூலம் குறிப்பிடப்பட்டிருக்கின்றன.
# படிக்காசுப்புலவர்

**படிக்காசுப்புலவர்** என்பவர் தண்டலையார் சதகம் என்னும் சிற்றிலக்கியத்தினை ஆக்கியவர். இந்தத் தண்டலையார் சதகத்தைப் 'பழமொழி விளக்கம்' என்றும் சுட்டுவர். நாட்டில் வழங்கி வரும் பழமொழிகள் பல; அவற்றுள் நூறு பழமொழிகளைத் தேர்ந்தெடுத்து, ஒவ்வொரு பழமொழியும் ஒவ்வொரு பாடலில் அமையுமாறு நூறு பாடல்களுள் வைத்துப் பாடியுள்ளதனால் இந்நூல் 'பழமொழி விளக்கம் என்னும் தண்டலையார் சதகம்' என்று பெயர்பெற்றது. அந்நூலின் முதல் பழமொழியாகத் **திருவிளக்கு இட்டாரைத் தெய்வம் அறியும்** என்ற பழமொழியும் இறுதிப் பழமொழியாகத் **பித்தளைக்கும் நாற்றம் இயற்கை** என்ற பழமொழியும் அமைந்துள்ளது. தொண்டைமண்டலச் சதகம், உமைபாகர் பதிகம் ஆகிய நூல்களும் இவருடையதே.  
சதகம்:  
'சதம்' என்றால் நூறு ஆகும்; 'சதகம்' என்றால் நூறுபாடல்களால் ஆன இலக்கியம் என்றுபொருள். சதம்> சதகம்.
# படிக்காசுப்புலவர்

## வரலாறு

படிக்காசுப்புலவர் தொண்டை மண்டலத்தைச் சார்ந்தவர். இவர் தொண்டைமண்டலத்தில் உள்ள 'பொற்களத்தூர்' என்னும் ஊரில் பிறந்தவர்; இது 'தென்களத்தூர்' என்றும் வழங்கப்பெறும். இவர் செங்குந்தர் மரபிலே தோன்றியவர். இளமையிலேயே நன்முறையில் கல்விகற்றுப் பல தமிழ்நூல்களில் புலமை பெற்று விளங்கினார். இவர் அருட்கவி ஆதலால் இவரின் வாக்குத் தெய்வ வாக்காக மதிக்கப்பெற்றது.  
அக்காலத்தில் தொண்டைமண்டல வல்ல நகரத்தில் சீரும் சிறப்புமுடைய செல்வராய் விளங்கியவர் 'காளத்தி' வள்ளல் ஆவார்; அவரைப்பாடி அவரிடமிருந்து ஏராளமான பரிசுகள் பெற்றுச் சிறப்புற்று இருந்தார்.  
பின்னர் 'மாவண்டூர்' எனும் ஊரில் சிறப்பாய் வாழ்ந்திருந்த செல்வர் 'கறுப்ப முதலியார்' என்பாரின் வேண்டுகோளுக்கு இணங்கித் 'தொண்டை மண்டல சதகம்' என்னும் நூலைப் படைத்துக் கற்றுவல்லோர் நிறைந்த அவையினில் அரங்கேற்றினார். அதன் சிறப்பில் மனம் பறிகொடுத்த முதலியார் அவருக்குப் பொன்னும் பொருளும் வழங்கிச் சிறப்பித்தார்.
# படிக்காசுப்புலவர்

## பெயர்க் காரணம்

அதன் பின்னர்ப் பல தலங்களுக்கும் சென்று இறைவனைத் தரிசித்துவிட்டுத் தில்லை என்னும் பெயர்பெற்ற சிதம்பரத்திற்கு வந்தார். அங்குப் பொற்சபையில் நடமாடும் நடராசப் பெருமானாகிய கூத்தப்பிரானை மனமுருகித் துதிக்கும்போது சபாநாயகர், பஞ்சாட்சரப்படி என வழங்கப்பெறும் ஐந்தெழுத்துப்படியில் பொற்காசுவைத்து அருளினார். இறைவன் அளித்த பொற்காசுகளை, (ஐந்தெழுத்துப்) படியினில் வைத்துப் பெற்றதனால், அன்றுமுதல் அவர் 'படிக்காசுப்புலவர்' என் உலகோரால் அழைக்கப்பெற்றார்.
# படிக்காசுப்புலவர்

## சேதுபதிமன்னர்

அதன்பின் இராமநாதபுரம் சென்று, இரகுநாதசேதுபதி மன்னர் அவர்களைக்கண்டு, அவரைப்பாடிப் பரிசில்பெற்றுச் சிறிது காலம் அங்கிருந்தார்.
# படிக்காசுப்புலவர்

## வள்ளல்சீதக்காதி

பின் அக்காலத்தில் வள்ளல் தன்மையில் மிகச்சிறந்து விளங்கிய வள்ளல் சீதக்காதி அவர்களைக் கீழக்கரை சென்று கண்டு அவரைப்பாடிச் சிறப்புகள் பல பெற்றார். வள்ளல்சீதக்காதி இசுலாம் சமயத்தவராயினும் பிறமதங்களையும் மதித்துப்போற்றிய பெருந்தகை; இன்னமதத்தைச் சார்ந்தவர் என்று பாராது, எல்லாமதத்தினரையும் மனிதர்களாக மதித்துப்பார்த்து அவர்களுக்குப் பொருள் வழங்கிஉதவிய கொடையாளர். அவரோடு பெரும் நட்புக்கொண்டு இருந்தவர் படிக்காசுப்புலவர்; சீதக்காதி இறந்தபோது அவர்மேல் இவர்பாடிய பாடல்கள் நெஞ்சை நெகிழ்விப்பனவாம்.
# படிக்காசுப்புலவர்

## தண்டலை

பின்னர் அவர் திருச்செந்தூர் சென்று அங்கு முருகப்பெருமானை வணங்கிப் பின்னர் வடதிசைநோக்கித் தம் பயணத்தைத் தொடங்கித் 'தண்டலை' எனும் தலத்தினை வந்தடைந்தார். தண்டலை என்பது 'தி்ருத்தண்டலை நீணெறி' எனவும் வழங்கப்பெறும். அங்கிருந்த அன்பர்களின் வேண்டுகோளின்படி இந்தத் 'தண்டலையார் சதகம்' எனும் அற்புத இலக்கியத்தைப் படைத்தருளினார். பின்னர் இந்தநூல் அங்கிருந்த சந்நிதியில் அரங்கேற்றப் பெற்றது.
# படிக்காசுப்புலவர்

## தருமபுரம்

அங்கே சில காலம் அன்பர் ஆதரவில் இருந்த படிக்காசுப்புலவர் பின்னர்த் தருமபுரம் சென்று அங்குள்ள தருமபுர ஆதீனத்து ஞானாசிரியரால் ஆட்கொள்ளப்பெற்று ஞானதீக்கையும், சந்நியாசமும் அருளப்பெற்றார்; அன்று முதல் அவர் 'படிக்காசுத்தம்பிரான்' என அழைக்கப்பெற்றார். பின்னர்ப் புள்ளிருக்குவேளூர் என்று பெயர்பெற்ற வைத்தீசுவரன் கோயில் சென்று, அக்கோயிற்பணிகளில் தம்மை ஈடுபடுத்திக்கொண்டு வாழும்நாளில் அவர் 'வேளூர்க்கலம்பகம்' எனும் கலம்பகநூலைப் படைத்து, அக்கோயிலிலேயே அதனை அரங்கேற்றித் தமிழ் உலகுக்கு வளம் சேர்த்தார்.
# படிக்காசுப்புலவர்

## மீண்டும் தில்லையில்

இறுதிக்காலத்தில் தமக்கு முன்னர்ப் படிக்காசு அளித்து உதவிய தில்லைப்பெருமானின் திருவடியையே தினந்தோறும் தரிசிக்கவேண்டுமென்ற அவாவினால், அவர் மீண்டும் தில்லையை அடைந்து அங்கே ஒரு திருமடம் அமைத்துத் தினந்தோறும் நடராசப் பெருமானைத் தரிசித்து வரும்போது, அப்பெருமானும் நம் புலவருக்கு நாளும் பொற்காசு மீண்டும் படியில் வைத்து அருளி வந்தார். இவ்விதம் இறைவனிடம் 'பொருளும், அருளும்' பெற்று நல்வாழ்வு வாழ்ந்த படிக்காசுப்புலவர், மாணாக்கர்களுக்குக் கல்வி கற்றுக்கொடுக்கும் நல்லாசிரியப்பணியும் செய்துவந்தார். பின்னர்க் 'கோயில்' எனும் சிறப்பினைப் பெற்ற சிதம்பரத்திலேயே இறுதிநாள் வரை வாழ்ந்திருந்து இறுதியில் கூத்தப்பெருமானின் திருவடியடைந்தார் படிக்காசுப்புலவர். இதுவே அவர்பற்றி மரபுவழியாக நமக்குக் கிடைக்கும் வரலாறாகும்.
# அகதா புயல்

**அகத்தா புயல்** (*Tropical Storm Agatha*) என்பது 2010, மே 29 இல் நடு அமெரிக்காவின் பல பகுதிகளில் தாக்கிய வெப்பவலயப் புயல் ஆகும். இப்புயல் தாக்கிய பகுதிகளில் வெள்ளப்பெருக்கு ஏற்பட்டு பெரும் பாதிப்பு ஏற்பட்டது. கிழக்கு பசிபிக் பகுதியில் 1997 ஆம் ஆண்டு வீசிய புயலுக்குப் பின்னர் இச்சூறாவளியே பெரும் பாதிப்பை ஏற்படுத்தியுள்ளது. அகத்தா மே 29 ஆம் நாள் ஆரம்பித்து மே 30 இல் முடிவுக்கு வந்தது. காற்று ஆகக்கூடியது 45 மை/மணி ( வேகத்தில் வீசியது. மே 29 மாலை நேரம் இப்புயல் குவாத்தமாலா-மெக்சிக்கோ எல்லைப்பகுதியைத் தரை தட்டியது. இப்புயல் காரணமாக நடு அமெரிக்கா முழுவதும் பெரும் மழை பெய்தது. குவாத்தமாலாவில் 118 பேர் உயிரிழந்தனர், 53 பேர் மண்சரிவு காரணமாகக் காணாமல் போயுள்ளனர். எல் சல்வடோரில் 18 பேரும், நிக்கராகுவாவில் ஒருவரும் உயிரிழந்துள்ளனர்.  
புயல் காரணமாக குவாத்தமாலாவில் மிக கடுமையாக மழை பெய்தது. இதனால் சுமார் 3 அடி உயரத்துக்கு வீதிகளில் வெள்ளம் கரை புரண்டோடியது.  
தலைநகர் குவாத்தமாலா அருகேயுள்ள சான்அன்டோனியோ பலோபோ நகரில் கடுமையான நிலச்சரிவு ஏற்பட்டது. இதனால் வீடுகள் மண்ணுக்குள் புதைந்தன. மரங்கள், மின்கம்பங்கள் வீதிகள் போன்றவையும் மண்ணுக்குள் மறைந்தன.  
கோப்பித் தோட்டங்கள் பூமிக்குள் புதைந்து நாசமானது. மேலும் ஸ்வல்லன் ஆற்றில் ஏற்பட்ட வெள்ளப் பெருக்கு காரணமாக கரை உடைந்தது. இதையடுத்து வெள்ளம் கிராமங்களில் புகுந்தது.  
குவாத்தமாலாவைத் தாக்கிய அகதா புயல் பக்கத்து நாடுகளான எல் சால்வடோர், ஹொண்டுராஸ் ஆகிய நாடுகளையும் தாக்கியது. பலத்த மழை பெய்ததால் அங்கும் வெள்ளப்பெருக்கு மற்றும் நிலச்சரிவு ஏற்பட்டன.
# ஜ. ரா. சுந்தரேசன்

**ஜலகண்டபுரம் ராமசுவாமி சுந்தரேசன்** என்னும் **ஜ. ரா. சுந்தரேசன்** (சூன் 1, 1932 - திசம்பர் 7, 2017) பிரபல தமிழ் எழுத்தாளர் ஆவார். தமது தாயார் மற்றும் தந்தையார் பெயர்களை இணைத்து **பாக்கியம் ராமசாமி** என்னும் புனைபெயரில் நகைச்சுவைக் கதைகள் மற்றும் தொடர் புதினங்களுக்காக மிகவும் புகழ் பெற்றார். இவர் பத்மஸ்ரீ விருது பெற்ற ஜ.ரா.கிருஷ்ணமூர்த்தியின் சகோதரன். சேலத்தைச் சேர்ந்த ஜலகண்டாபுரம் என்னும் ஊரைச் சேர்ந்தவர்.  
தனிப்பட்ட எழுத்தாளராக அறியப்பட்டதற்கும் மேலாக, நெடுங்காலம் குமுதம் என்னும் தமிழ் வார இதழில் ஆற்றிய பணிகளுக்காகவே இவர் அதிகம் அறியப்படுகிறார். அவ் வார இதழில் பல சிறுகதைகளும் தொடர்கதைகளும் புதினங்களும் மற்றும் அதன் சகோதரப் பத்திரிகையாக வெளிவந்து கொண்டிருந்த மாலைமதியில் பல குறு புதினங்களும் எழுதியுள்ளார்.  
இவரது, அப்புசாமி மற்றும் சீதாப்பாட்டி என்னும் கதாபாத்திரங்கள் இறவாப் புகழ் பெற்றுள்ளன. 1963ஆம் ஆண்டில் இவ்விரு கதாப்பாத்திரங்களையும் கொண்டு முதல் கதையைக் குமுதத்தில் எழுதினார். தொடர்ந்து பற்பல நகைச்சுவைச் சிறுகதைகள், புதினங்கள் ஆகியவற்றை உருவாக்கினார். இவற்றில் சில ஜெயராஜ் ஓவியம் கொண்டு சித்திரக் கதைகளாகவும் வெளி வந்துள்ளன.'அப்புசாமியும் ஆப்பிரிக்க அழகியும்', 'மாணவர் தலைவர் அப்புசாமி', 'அப்புசாமியும் 1001 இரவுகளும்' ஆகியவை பிரபலமானவை. தற்போது அப்புசாமி.கொம் என்ற நகைச்சுவை வலைத்தளத்தை நடத்தி வந்தார்.  
'அப்புசாமி - சீதாப்பாட்டி நகைச்சுவை அறக்கட்டளை' என்ற அமைப்பையும், 'அக்கறை' என்ற அமைப்பையும் பல ஆண்டுகளாக நடத்தி வந்தார். சிறந்த இசைக் கலைஞர்களைக் கொண்டு 'அப்புசாமி - சீதாப்பாட்டி இசைக் கூடல்' என்ற அமைப்பை துவங்கி நடத்தி வந்தார்.
# ஜ. ரா. சுந்தரேசன்

### படைப்புகள்

1. பாசாங்கு
1. மனஸ்
1. கதம்பாவின் எதிரி
1. முள்ளின் காதல்
1. தேடினால் தெரியும்
1. மாணவர்தலைவர் அப்புசாமி
1. அப்புசாமியும் ஆப்பிரிக்க அழகியும்
1. ஆயிரத்தொரு அப்புசாமி இரவுகள்
1. சீதாப்பாட்டியின் சபதம்
1. அப்புசாமி படம் எடுக்கிறார்
1. ஆகஸ்ட் தியாகி அப்புசாமி
1. அப்புசாமியும் கலர் டி.வி.யும்
1. அப்புசாமியின் தாலிபாக்கியம்
1. ஆகாசவாணியில் அப்புசாமி
1. அப்புசாமி பரீட்சை எழுதுகிறார்
1. அப்புசாமியும் அற்புதவிளக்கும்
1. பாமரகீதை
1. பெண் பார்த்தல் ஒரு பேத்தல்
1. அப்புசாமி 80 (இரு தொகுப்புகள்)
# ஜ. ரா. சுந்தரேசன்

## மறைவு

பாக்கியம் ராமசாமி 2017 டிசம்பர் 7 நள்ளிரவு சென்னையில் காலமானார். பாக்கியம் ராமசாமிக்கு விஜயலட்சுமி என்ற மனைவியும், 3 மகன்களும் உள்ளனர்.
# மீடியாவிக்கி:Ipbreason-dropdown

- பொதுவான தடைக் காரணங்கள்
- பொருத்தமற்ற உள்ளடக்கங்களை எழுதுதல்
- பொய்யான தகவல்களை இடல்
- பக்கங்களிலிருந்து உள்ளடக்கங்களை நீக்கல்
- பக்கங்களுக்கு அர்த்தமற்ற உள்ளடக்கங்களை இணைத்தல்
- பொறுப்பற்ற நடவடிக்கைகள்
- ஒரு பயனர் பல கணக்குகளைப் பேணல்
- ஏற்றுக்கொள்ளப்படமுடியாத பயனர் பெயர்
- வெறுப்புணர்வுடன் கூடிய தொகுப்புகளை இடுதல்
- கைப்பாவையாக செயற்படல்
- விக்கி கொள்கைக்குப் புறம்பாக வெளி இணைப்புகள் சேர்த்தல்
- பதிப்புரிமையுள்ள உள்ளடக்கங்களைச் சேர்த்தல்
- தொகுத்தல் போர்
- தனிநபர் தாக்குதல்
# வினையடை

தமிழில் வினைச்சொல் ஒன்றை மேலும் விளக்கும் வகையில் அதற்கு அடையாக வரும் குறைசொல்லை **வினையடை** (*adverb*) என்பர். இடைச்சொல்லும், உரிச்சொல்லும் வினைக்கு அடைமொழியாக வரும்.  
*எப்படி?*, *என்ன விதத்தில்?*, *எப்போது?*, *எங்கு?*, *எந்த அளவிற்கு?* போன்ற கேள்விகளுக்கு வினையடைகள் விளக்கம் தருகின்றன. ஆங்கிலத்தில் பெரும்பாலும் அவை *-ly* என்ற எழுத்துக்களுடன் முடிவுறுகின்றன. இவ்வினையானது வினைதழுவிய வினை என அழைக்கப்படுகிறது.  
:*அவர்கள் அவளை **நன்கு** கவனித்துக் கொண்டனர்*. இதில் நன்கு என்பது வினையடை
:***மிகவும்** உயரமான ஒரு பெண் அறையில் நுழைந்தார். * - இதில் மிகவும் என்பது உயரம் என்னும் பண்பை விளக்கும் பண்படை
# வினையடை

## குறிப்புதவிகள்

<references></references>
- Cinque, Guglielmo. 1999. Adverbs and functional heads—a cross linguistic perspective. Oxford: Oxford University press.
- Ernst, Thomas. 2002. The syntax of adjuncts. Cambridge: Cambridge University Press.
- Haegeman, Liliane. 1995. The syntax of negation. Cambridge: Cambridge University Press.
- Jackendoff, Ray. 1972. Semantic Interpretation in Generative Grammar. MIT Press,
# பயம்

**பயம்** (*fear*) என்பது அச்சத்தை வெளிப்படுத்தும் ஓர் உணர்ச்சிவயப்பட்ட வெளிப்பாடாகும். இதன் அடிப்படை வழிமுறையானது வலி அல்லது ஆபத்தின் அச்சுறுத்தல் போன்ற பிரத்யேகத் தூண்டலின் மூலமாக விளைகிறது. பயம் என்பது அடிப்படையான அல்லது உள்ளார்ந்த மன உணர்வுகளின் வெளிப்பாடுகளில் ஒன்றாக உள்ளது என ஜான் பீ. வாட்சன், பிரெட்டஸ்-மெஹல்ஹெஸ், ராபர்ட் ப்லட்சிக் மற்றும் பால் எக்மன் போன்ற சில உளவியலாளர்கள் கூறுகின்றனர். மகிழ்ச்சி, துக்கம் மற்றும் கோபம் போன்ற மன உணர்ச்சிகளும் இந்த வெளிப்பாடுகளில் அடங்கியுள்ளன. பயம் கண்டிப்பாக மனக்கலக்கம் தொடர்பான உணர்ச்சி வயப்பட்ட நிலையில் இருந்து தனிப்பட்டு இருக்க வேண்டும். குறிப்பாக மனக்கலக்கம் என்பது வெளிப்புற அச்சுறுத்தல் ஏதும் இல்லாமல் ஏற்படக்கூடியதாகும். மேலும் பயமானது தப்பித்துக் கொள்ளல் மற்றும் தவிர்த்தல் போன்ற பிரத்யேக நடத்தைகளை ஒத்துள்ளது. ஆதலால் மனக்கலக்கம் என்பது கட்டுப்படுத்த முடியாத அல்லது தவிர்க்க முடியாத ஒன்றாக உணரக்கூடிய அச்சுறுத்தல்களின் விளைவாக ஏற்படுகிறது. பயம் என்பது மோசமான சூழல் அல்லது தொடரும் ஏற்கமுடியாத சூழல் போன்ற பெரும்பாலும் வருங்கால நிகழ்வுகளை எண்ணியே ஏற்படுகிறது என்பது குறிப்பிடத்தக்கதாகும். பயமானது சிறிது நேரத்தில் நடக்கவிருக்கும் ஏதாவது ஒரு விசயத்திற்கான உடனடி சலனம் ஆகும்.
# பயம்

## சொற்பிறப்பியல்

பழைய ஆங்கிலச் சொல்லான *fear* என்பது பேரிடர் அல்லது பேரழிவு மூலமாக ஏற்படும் *உணர்ச்சி* யை குறிப்பிடாமல், அந்த நிகழ்ச்சியைச் சுட்டிக்காட்டுவதாக இருந்தது. இடைக்காலத்தில் இடைக்கால ஆங்கிலத்தில் "பயத்தின் உணர்வு" என்ற பொருளில் "fear" என்ற வார்த்தை பயன்படுத்தப்பட்டு எழுதப்பட்டதே முதல் பதிவாக இருந்தது. இது *சுமார்* 1290 ஆம் ஆண்டில் எழுதப்பட்டது. பழைய ஆங்கிலத்தில் “பயமுறுத்துவது, எதிர்பாராத விதமாய் அச்சமூட்டுவது” எனப் பொருள்படும் frighten என்ற வினைச்சொல் இருப்பதே "fear" என்ற வார்த்தையின் பொருள் மாறியதற்குக் காரணமுள்ள மிகவும் சாத்தியமான விளக்கமாக இருக்கிறது.
# பயம்

## விவரிப்பு

கண்களை விரித்துக்காட்டுவது (அடுத்து என்ன நடக்கும் என முன்கூட்டியே எதிர்பார்க்கும் போது); கண்கள் உறைந்து விரிவது (மிகவும் வெளிச்சத்தை கண்களுக்குள் எடுத்துக் கொள்வது); மேலுதடு உயர்வது, கண் இமைகள் சுருங்குவது மற்றும் உதடுகள் கிடைமட்டமாக விரிவடைவது உள்ளிட்ட முக பாவனைகள் பயத்தினால் ஏற்படுகின்றன. பயத்தின் உளவியல் விளைவுகளை இசைவுடைய பதற்ற வெளிப்பாடுகளின் கண்ணோட்டத்தில் இருந்துச் சிறப்பாக அறிந்து கொள்ளலாம் (சண்டையிடுதல் அல்லது தப்பியோடுதல் (fight-or-flight)). இந்த நிலையானது மிகவும் நிதானமான நிலையைக் கொண்ட வெளிப்பாடாகக் கூறப்படுகிறது. உடல்சார்ந்த சண்டையிடுதல்-அல்லது-தப்பியோடுதல் எதிர்வினைக்குத் தயார்படுத்துதலில், உடல்சார்ந்த இயக்கத்திற்குப் பயன்படுகின்ற தசைகள் விறைப்பாகி அதில் ஆக்ஸிஜன் நிரம்புகின்றன. அப்போது உடலின் உள்ளுறுப்பில் இருந்து உடலின் மேற்பகுதிகளுக்கு இரத்தம் பாயாமல் செயலற்றுவிடுவதால் வியர்வை உண்டாகிறது. ஆக்ஸிஜன் மற்றும் ஊட்டங்கள், வெப்பம் ஆகியவற்றுடன் உள்ளுறுப்பில் இருந்து இரத்தம் பாய்வது தடையாவதால் உடலின் எஞ்சிய பகுதிகளுக்கும் மாற்றம் தெரிகின்றன. இவ்விளைவுகளில் இருந்து உடலை குளுமையாக்குவதற்கு வியர்வை உண்டாகிறது. அதிர்ச்சியூட்டுகிற அல்லது திடீர் தூண்டலின் போது, குறிப்பாக உடற்கூறில் பாதிக்கப்படக்கூடிய பகுதிகளான முகம் மற்றும் தலை போன்ற பகுதிகளை மூடுவதற்கு (அல்லது பாதுகாப்பதற்கு) பொதுவான சலனம் ஏற்படுகிறது. எதிர்பாராதவிதமாய் பயம் ஏற்படும் போது அந்தப் பயத்தின் விளைவாக பாதிக்கப்படுபவருக்கு ஒரு துள்ளலோ அல்லது சிறிய சலனமோ ஏற்படுகிறது. அந்த நபரின் இதயத்துடிப்பு வீதமும் இதயத்துடிப்பும் வேகமடைகிறது.
# பயம்

## வகைகள்

பயம் ஏற்படும் அனுபவத்தைப் பொருத்து மாறுபட்ட வரையறைகளில் பயம் விளக்கப்படுகிறது. மிதமான எச்சரிக்கை முதல் கடுமையான அச்சக் கோளாறு மற்றும் துன்புறு மனநோய் வரை இது மாறுபடுகின்றது. கவலை, மனக்கலக்கம், நடுக்கம், திகில், பீதி மற்றும் அதீத அச்சம் உள்ளிட்ட கூடுதலான புலன் உணர்வு சார்ந்த மற்றும் உணர்ச்சிவயப்பட்ட நிலைகளை சார்ந்து பயம் உணரப்படுகிறது. பயத்தின் அனுபவங்களானது நினைவிழந்த மனதின் வெளிப்பாட்டிற்கு பிறகு நீண்டகாலத்திற்கு நிலைத்திருக்கிறது. அவை கொடுங்கனவுகளாகவோ அல்லது இரவு நடுக்கங்களின் வலிமையுடைய வடிவமாகவோ கூட வெளிப்படுகிறது. பயமானது மிகப்பெரிய குழு அல்லது சமுதாய அமைப்பில் கூட ஏற்படுகிறது. சமுதாயத் தாக்கத்தை ஏற்படுத்தும் போது கூட்ட வெறியாக இது மாறுகிறது. பயம் சார்ந்த சில நோயியல்கள் (ஒரேநிலையான பகுத்தறிவுக்கு ஒவ்வாத பயங்களாக வரையறுக்கப்படுகிறது) பல்விதமான மனக்கலக்கச் சீர்குலைவை கொண்டுள்ளன. மேலும் இருமுனை சீர்குலைவின் உச்சநிலை போன்ற பிற மிகவும் மோசமான நோய்மை மற்றும் மூளைக் கோளாறின் சில வகைகள் போன்ற பிற வெளிப்பாடுகளும் இதில் மிகவும் சாதாரணமாகும்.  
அவநம்பிக்கையின் அனுபவமானது ஒரு மிதமான பய உணர்ச்சியாகவோ அல்லது எச்சரிக்கையாகவோ விளக்கப்படுகிறது. வழக்கமாக இது பழக்கமற்ற அல்லது செயல்திறமிக்க ஆபத்தான மனிதனுக்கு எதிர்விளைவாக ஏற்படுகிறது. சந்தேகத்துக்குரிய அல்லது அடையாளம் தெரியாத யாராவது ஒருவர் அல்லது ஏதாவது ஒன்றின் மேல் ஏற்படும் எச்சரிக்கை உணர்ச்சியின் காரணமாக அவநம்பிக்கை ஏற்படுகிறது. எடுத்துக்காட்டாக அறிமுகம் இல்லாதவரின் மேல் அவநம்பிக்கை கொள்ளும் ஒருவர் முரணான அல்லது வழக்கமற்ற வழியில் அதை வெளிப்படுத்துவார். அதுபோலவே 100-அடி ஆழம் உள்ள முழுவதும் துருப்பிடித்த பழைய பாலத்தின் மீது பாதுகாப்பு காரணமாக ஒருவருக்கு அவநம்பிக்கை வரலாம். சூழ்நிலைக்கான ஒரு ஒத்துப்போகும் தன்மையாக ஆரம்ப எச்சரிக்கை சமிக்ஞையாக அவநம்பிக்கை உண்டாகிறது. இது மிகப்பெரிய பயத்திற்கும் பேரிடருக்கும் வழிவகுக்கிறது. ஆதரவு கொடுப்பதன் மூலம் வழக்கமாக இதைப் போன்ற பயம் படிப்படியாய் குறைகிறது எ.கா. ஒன்றின் மேல் நம்பிக்கையைப் பெறுவதற்கு அடிக்கடி ஒரு செயலைச் செய்வது ஆகும்.  
நடுக்கம் என்பது கடுமையாக உச்சரிக்கப்படும் பயத்தின் வடிவமாகும். உடனடியாய் நிகழும் சுய ஆபத்தின் குழப்பமுடைய உணர்வே நடுக்கம் ஆகும். மூளைக் கோளாறின் பொருளை அறிந்து கொள்வதன் மூலமாகவும் இது ஏற்படுகிறது. ஒரு நபர் அறிவுக்குப் பொறுந்தாத தேர்வுகள் மற்றும் பிறழ்வான நடத்தையை மேற்கொள்ளும் போது நடுக்கம் ஏற்படுகிறது. துன்புறு மனநோய் என்பது பயத்தின் உளப்பிணியை விவரிப்பதற்கு பயன்படுத்தப்படும் சொல்லாகும். நீண்ட-காலம் நிலைந்திருக்கும் உணர்வுகளாகவும், தொந்தரவுகளை முன்கூட்டியே அறிந்து கொள்ளக்கூடியதாகவும் இது உள்ளது. துன்புறு மனநோய் என்பது அபாயத்தில் இருக்கும் ஒருவரது அறிதல் நிலைகள் அல்லது மிகவும் பிரத்யேகமான திரிபுணர்வுகளுடன் ஒருங்கிணந்த கடுமையான உணர்ச்சிவயப்பட்ட நிலையாகும். ஒருவர் தன்னுடைய வழக்கமான நடத்தையில் இருந்து உச்ச அளவிலான அல்லது தவறான வழிகளில் மாறியுள்ளார் என்பதை பயத்தின் இந்த அலகு சுட்டிக்காட்டலாம்.
# பயம்

## பயத்தின் அதிர்வு

பயம் என்பது வழக்கமாக ஒரு எதிர்மறை மன உணர்ச்சியாகவே அறியப்படுகிறது. ஏதாவது ஒன்றின் மேல் உள்ள பயமாகவோ அல்லது அதனுள்ளேயே அறியப்படும் பயமாகவோ உள்ளது. எதையும் கட்டுப்படுத்தும் திறமை இல்லாமல் இருந்தால் மகிழ்ச்சியளிக்கும் ஒன்றில் கூட பயம் ஏற்படுகிறது. எதிர்பாராதவிதமாய் நம்மிடம் இருந்து பயம் வெளிப்படும் போது அதைப்பற்றிய விழிப்புணர்வே இருப்பதில்லை. அதைப் போன்ற சூழ்நிலைகளை நாம் எவ்வாறு எதிர்கொள்வோம் என்பதை யூகிக்க முடியும். ஆனால் அந்த நிலைமை நமக்கு வந்தால் நாம் முழுவதும் மாறுபட்ட விதத்தில் அதை எதிர்கொள்வோம். கண்டிப்பாக அதிர்ச்சியை நாடுபவர்கள் பலர் வெளியே உள்ளனர். அவர்கள் அச்சத்தால் செயலிழந்துவிடும் உணர்வை வளர்த்துக்கொள்கின்றனர். உச்ச அளவிலான விளையாட்டுகளிலும் அல்லது பல வணிக நோக்குடைய பூங்காவில் ரோலர்-கோஸ்டர் சவாரியில் அட்ரெனலின் விரைவு ஆகியவற்றிலும் இதனைக் காணலாம். பயத்தில் பல வகைகள் உள்ளன. ஆனால் அவை அனைத்தும் அறியப்பட்ட ஒரு காரணத்தின் வெளிப்பாட்டை சார்ந்தே பெரிதும் உள்ளன.
# பயம்

## பொதுவான பயங்கள்

கணக்கெடுப்புகளைப் பொறுத்தவரை சிலந்திகள், பாம்புகள், உயர்வான இடங்கள், நீர், சுற்றுச்சுவருடனான இடங்கள், சுரங்க வழிகள் மற்றும் பாலங்கள், சமுதாயப் புறக்கணிப்பு, தோல்வி மற்றும் பொதுப் பேச்சு போன்ற விசயங்கள் மிகவும் பொதுவான சில பயத்தை உண்டாக்குபவைகளாக உள்ளன. எந்த விசயத்தில் மக்கள் அதிகம் பயப்படுகிறார்கள் என்பதைப் பற்றிய சோதனையில், ஆன்லைனில் தேடப்படும் பெரும்பாலான சொற்றொடர்கள் "பியர் ஆஃப்..." என்றே உள்ளது என பில் டேன்சர் ஆய்வுசெய்தார். அவற்றில் பெரும்பாலனவை மக்கள் அனுபவித்துக் கொண்டிருக்கும் பிரச்சனைகளுக்கு வழிதேடுவதற்காகவே இவ்வகை தேடுதலை நடத்துகின்றனர் என்பது ஊகம் செய்யப்பட்டது. பறத்தல், உயரங்கள், கோமாளிகள், நெருக்கங்கள், இறப்பு, நிராகரித்தல், மக்கள், பாம்புகள், வெற்றி மற்றும் வாகனம் ஓட்டுதல் போன்ற பயங்கள் அவரது சிறந்த பத்து பட்டியலில் இடம்பெற்றுள்ளன.  
மற்றொரு பொதுவான பயமானது வலியாகவோ அல்லது ஒருவரை காயப்படுத்தும் ஒன்றின் மீதோ இருக்கிறது. இயலக்கூடிய நிலையில் வலியின் பயமானது அஞ்சி விலகுதல் அல்லது இச்சகம் கேட்டல் போன்ற நிலையை உண்டாக்குகிறது. சிலர் இதை விளையாட்டினுள் ஈடுபடுத்துகின்றனர். அவ்வகை விளையாட்டுகளில் ஒருவர் மற்றொவரின் மேல் குத்து விட முயற்சிக்கும் போது அவர் அஞ்சி விலகினால் அவரை அடிக்கின்றனர். அதில் அஞ்சி விலகுதல் என்பது உடல்ரீதியான விளைவுகளை ஏற்படுத்துவதால் இது ஒரு நல்ல யோசனை அல்ல. மேலும் இது மிகவும் உணர்ச்சிமிகுந்ததாக இருப்பதால் அதைப் போன்றே கண்டிப்பாக கையாள வேண்டும்.  
2005 கால்அப் என்ற ஒரு தேசிய வாக்கெடுப்பில் (U.S.A.), 13 மற்றும் 15 வயதுகளுடைய இளம் வயதினர் எதன்மேல் மிகவும் பயம் கொள்கிறார்கள் என வினவப்பட்டது. இவ்வினா பொதுவாக அனைவரிடமும் கேட்கப்பட்டது. அங்கு பங்களித்தவர்கள் தாங்கள் விரும்பிய எதையுமே கூறலாம். அந்த வாக்கெடுப்பில் தீவிரவாதமே அதிக பயத்தை ஏற்படுத்துவதாக அவர்கள் கூறினர் (8% பதின்பருவத்தினர்கள் குறிப்பிட்டனர்). அதில் சிறந்த பத்து பயங்கள் வரிசைமுறையில் அளிக்கப்பட்டவை பின்வருமாறு: தீவிரவாதத் தாக்குதல்கள், சிலந்திகள், இறப்பு, தோல்வியடைவது, போர், உயரங்கள், குற்றவாளி அல்லது குழு வன்முறை, தனிமையில் இருப்பது, வருங்காலம், அணுஆயுதப்போர் போன்றவை ஆகும்.
# பயம்

## காரணங்கள்

மக்கள் கற்றறிதல் மூலமாக குறிப்பிட்ட பயங்களை வளர்த்துக்கொள்கின்றனர். பயத்தை பக்குவப்படுத்தலாக உளவியலில் இது கற்பிக்கப்படுகிறது. 1920 ஆம் ஆண்டில் ஜான் பீ. வாட்சனின் லிட்டில் ஆல்பெர்ட் எக்ஸ்பிரிமென்ட்டுடன் இது தொடங்கப்பட்டது. இச்சோதனையில் 11 மாத சிறுவனுக்கு ஆய்வகத்தில் உள்ள ஒரு வெள்ளை எலியின் மீதுள்ள பயத்தை பக்குவப்படுத்துவதாக இருந்தது. இதனால் மெல்லிய உரோமம் கொண்ட பிற வெள்ளை உயிரினங்களிடமும் அச்சிறுவனுக்கு பயம் நீங்கியது. இந்த உண்மை உலகில், பயங்கரமான ஊறுவிளைவிக்கும் விபத்தின் மூலமாக பயம் உணரப்படுகிறது. எடுத்துக்காட்டாக ஒரு குழந்தை கிணற்றுக்குள் விழுந்து விட்டது. அதனால் வெளியே வரமுடியாமல் கஷ்டப்படுகிறது. இதன் மூலம் கிணறுகள், உயரங்கள் (உயர மருட்சி), சுற்றுசூழப்பட்ட வெளிகள் (தனிமை மருட்சி) அல்லது நீர் (நீர் அச்சம்) போன்ற பயங்களை அந்தக் குழந்தை உண்டாக்கிக் கொள்கிறது. அவர்களது மூளையின் பாகங்கள் பயம் சார்ந்த விளைவுகளினால் பாதிக்கப்பட்டுள்ளது என்பதை சோதனைகள் மூலம் அறிந்து கொள்ளலாம். அப்பகுதிகளைப் பார்க்கும் போது (அமிக்டலா (amygdala)), ஒருவர் மனவேதனையை அனுபவித்ததன் காரணமாக பயத்தை உணர்ந்துள்ளனர் என்பதையும் அல்லது மற்றவர்களிடம் இருந்து பயத்தை உணர்ந்துள்ளனர் என்பதை அறிந்து கொள்ளலாம். வெறுப்பான நிகழ்ச்சியை யாராவது ஒருவரிடம் இருந்து கவனித்த ஒருவர் தனக்கும் அதே சிகிச்சை காத்துக்கொண்டிருப்பதை அறியும் போதும், ஏதாவது ஒரு விசயம் பயம்-எரிச்சலுடைய சூழ்நிலையை ஏற்படுத்தும் போதும் அவை அமிக்டலாவை பாதிக்கிறது என ஆன்ட்ரெஸ் ஓல்சன், கேத்தரின் ஐ. நியரிங் மற்றும் எலிசபெத் ஏ. பெல்ப்ஸ் ஆகியோர் நிறைவுசெய்த சோதனை தெரிவிக்கிறது. ஒரு தனிப்பட்ட வரலாற்றில் இருந்து மட்டுமல்லாமல் இருவகையான சூழ்நிலைகளிலும் பயம் உருவாகிறது என்பதை இது அறிவுறுத்துகிறது.  
பயமானது வெளியே இருந்து கற்றுக்கொள்ளப்பட்டாலும் மனித இயல்பின் ஒரு பகுதியாகவே உள்ளது. குறிப்பிட்ட பயங்களானது (எ.கா. விலங்குகள், உயரங்கள்) மற்றவைகளைக் காட்டிலும் (எ.கா. பூக்கள், மேகங்கள்) மிகவும் பொதுவானதாக உள்ளதாக பல ஆய்வுகள் தெரிவிக்கின்றன. ஆய்வகங்களில் சோதிப்பதற்கு இவ்வகை பயங்கள் மிகவும் எளிதாகவே இருந்தன. இந்தத் தோற்றப்பாடானது ஆயத்தமாயிருத்தல் என அறியப்படுகிறது. ஏனெனில் ஆரம்பகால மனிதர்கள் உயிர்வாழ்வதற்கும் இனப்பெருக்கம் செய்வதற்கும் அதிகம் விரும்பியதால் அபாயகரமான சூழ்நிலைகளில் விரைவாக பயம் கொண்டனர். ஆயத்தமாயிருத்தல் என்பது இயற்கையான தேர்வின் விளைவாக பிறப்புவழி பற்றிய வெளிப்பாடாகவே பாவிக்கப்படுகிறது.  
வரலாறு மற்றும் கலாச்சாரத் தாக்கங்களின் மூலமாக பயம் உணரப்படுகிறது. எடுத்துக்காட்டாக 20 ஆம் நூற்றாண்டின் ஆரம்பகாலத்தில் பல அமெரிக்கர்கள் இளம்பிள்ளைவாத நோயின் மேல் பயம் கொண்டிருந்தனர். இந்நோயால் பாதிக்கப்பட்டவர்களின் உடல் பாகங்கள் ஊனமடையும். அவரது எஞ்சிய வாழ்நாளில் முழுவதுமே உடலின் அப்பகுதி செயல் இழந்து போகும். எவ்வாறு மக்கள் பயத்தை உணருகின்றனர் என்பதில் முரணற்ற கலப்பு-கலாச்சார மாறுபாடுகள் உள்ளன. மக்கள் பயம் மற்றும் பிற மன உணர்ச்சிகளில் முக பாவனையைக் காட்டுகின்றனர் என்பதை டிஸ்ப்ளே ரூல்ஸ் காட்டுகிறது.
# பயம்

## நரம்பிய உயிரியல்

அமிக்டலா என்பது பயத்தின் நரம்பிய உயிரியலில் ஒரு அடிப்படை மூளை அமைப்புமுறையாகும். எதிர்மறை மன உணர்ச்சிகளை வெளிப்படுத்துவதில் இது முக்கியமாகச் செயல்படுகிறது (பயம் மற்றும் கோபம் போன்றவை). நோயாளிகள் அச்சமுடைய முகத்துடன் இருக்கும் போதோ அல்லது ஆபத்தான சூழ்நிலைகளை எதிர்கொள்ளும் போதோ அமிக்டலா அதியியக்கத்துடன் உள்ளதை ஆராய்ச்சியாளர்கள் கண்டுபிடித்துள்ளனர். நோயாளிகளிடம் இருக்கும் மிகவும் கடுமையான சமூக வெறுப்பானது அமிக்டலாவின் அதிகப்படியான வெளிபாட்டுடைய தொடர்பைக் காட்டுகிறது. பயம் கொண்ட முகங்களின் படங்கள் அல்லது மற்றொரு மனப்பாங்கில் இருந்து மக்களின் முகங்களைக் கொண்ட விசயங்களில் அமிக்டலாவின் அதிகப்படியானச் செயல்பாட்டை காட்டுவது, இந்த ஆய்வுகள் வெளிப்படுத்தியுள்ளன.  
அமிக்டலாவின் மூலமாக உருவாகும் பயத்தின் விளைவானது மூளையின் முன் மடலில் அமைந்து இருக்கும் அலகுருமுளைக்குரிய முன்புற சிங்குலேட் ஓடாக அறியப்படும் மற்றொரு மூளைப் பிரதேசத்தின் மூலமாக இடம்பெயர்கிறது. 2006 ஆம் ஆண்டில் கொலம்பியா பல்கலைக்கழகத்தின் ஒரு ஆய்வில் ஒருவர் *மயக்கத்தில்* இருக்கும் போது உணரக்கூடிய பயம்கொண்ட உந்தல்களைக் காட்டிலும் அவர் *உணர்வுநிலை* யில் இருக்கும் போது அறியப்படும் பயத்தின் உந்துதல்களில் அமிக்டலாவின் செயல்பாடு மிகவும் குறைவாகவே இருப்பதை ஆராய்ச்சி முடிவுகள் குறிப்பிடுவதை ஆராய்ச்சியாளர்கள் கண்டுபிடித்துள்ளனர். உணர்ச்சிவயப்பட்ட கட்டுப்பாடு அலகை குறித்து இயங்கும் அமிக்டலாவின் செயல்பாட்டை தடுப்பதற்கு அலகுருமுளைக்குரிய முன்புற சிங்குலேட் ஓடு செயல்படுவதை அவர்கள் இதன் முந்தைய விசயத்தில் கண்டுபிடித்துள்ளனர்.  
பயம்-தொடர்புடைய உந்துதல்களின் செயல்பாட்டில் அமிக்டலாவின் பங்கானது இருபுற பாதிப்படையும் இடங்களின் ஆராய்ச்சி மூலமாக வினவப்படுகிறது. அவர்களது அமிக்டலாவின் இருப்பு இல்லாமல் கூட அவர்கள் பயம்கொண்ட முகங்களை துரிதமாக வெளிப்படுத்துகின்றனர்.  
அமிக்டலா செயல்பாட்டின் அடக்கல் நோய் விளைக்கும் நுண்ணுயிர்கள் மூலமாக நிறைவேற்றப்படுகிறது. டாக்சாப்பிளாசுமம் ஒட்டுண்ணி மூலமாக பாதிக்கப்பட்ட எலிகளானது பூனைகளின் மேல் குறைவான பயத்தையே கொண்டுள்ளன. சில சமயங்களில் இவை அவற்றின் சிறுநீர்-குறியிடப்பட்ட பகுதிகளில் கூட காணப்படுகிறது. இந்த நடத்தையானது அவற்றை பூனைகள் உண்ணுவதற்கு வழிவகுக்கின்றன. பின்னர் இந்த ஒட்டுண்ணி மீண்டும் பூனையின் உடலில் உருவாகிறது. பாதிக்கப்பட்ட எலிகளின் அமிக்டலாவிலேயே ஒட்டுண்ணி கவனம் செலுத்துகிறது என்பதற்கு ஆதாரங்கள் உள்ளன.
# பயம்

## பயம் மற்றும் இறப்பு

இறப்பின் பயமானது சமய ஈடுபாட்டிற்கு தூண்டுகிறது என்ற கருதுகோளை உளவியலாளர்கள் குறிப்பிட்டுள்ளனர். மேலும் ஒரு மற்றொரு வாழ்க்கை இருப்பது உறுதிபடுத்தும் நம்பிக்கை மூலமாக அந்த பயம் மட்டுப்படுத்தப்படுகிறது. இந்த தலைப்பின் மேலுள்ள அனுபவ ஆராய்ச்சியானது தெளிவற்றேயுள்ளது. கஹோ மற்று டூனைப் பொறுத்தவரை, நம்பிக்கை கொண்டு சமய சேவைகளில் வாரந்தோறும் கலந்துகொள்ளும் மக்கள் இறப்பின் மேல் குறைவான பயத்தையே கொண்டுள்ளனர். குறைவான சமய நம்பிக்கை கொண்ட மக்கள் அதிகப்படியான கவலைகளைக் கொண்டுள்ளனர். மேலும் சமய நம்பிக்கை இல்லாதவர்கள் இறப்பின் பயத்திற்கு இடைநிலையுடன் இருக்கின்றனர். பல்வேறு கிறிஸ்துவ மதப்பிரிவுகளில் எடுக்கப்பட்ட மக்களின் கணக்கெடுப்பானது இறப்பின் பயம் மற்றும் சமய போதனை சித்தாந்தத்தை பின்பற்றுதல் இவை இரண்டுக்கு இடையேயான நேர்மறையான தொடர்பைக் காட்டுகிறது. மற்றொரு வார்த்தைகளில் கிறிஸ்துவ மத அடிப்படைவாதம் மற்றும் விவிலியத்தின் பிற கண்டிப்பான பொருள் விளக்கங்கள் இறப்பின் பயத்தை மிகையாக ஒருங்கிணைத்துள்ளன. அன்றியும் சில சமய போக்குகளானது பிறர் பயத்தினால் இருப்பதைக் காட்டிலும் மிகவும் பயனுள்ளதாக உள்ளன.  
வெள்ளையை மாதிரியாகக் கொண்ட தரவின் மற்றொரு ஆய்வில் கிறிஸ்துவ ஆண்களும் பெண்களும் மரபுவழியான கருதுகோள்கள் மூலமாக சோதனையிடப்பட்டனர். தேவாலயத்தை மையமாகக் கொண்ட சமய ஈடுபாடு மற்றும் அமைப்புமுறை ஆக்குதல் இல்லாத ஆன்மீக பார்வைகளைத் தேடுவது போன்றவை வயதான காலங்களில் இறப்பின் பயத்தை அணுகும் தெளிவான வழிகளான உள்ளன. சமய ஈடுபாடு மற்றும் ஆன்மீகம் இரண்டுமே நேர்மறையான உளசமூக செயல்பாடுகளுக்கு தொடர்புடையதாக உள்ளன. ஆனால் தேவாலயத்தை மையப்படுத்திய சமய நம்பிக்கையானது இறப்பின் பயத்திற்கு எதிரான விசயங்களில் இருந்து பாதுகாக்கிறது.  
இறப்பின் பயமானது *இறப்பு கவலை* எனவும் அறியப்படுகிறது. பிற கவலைகளைப் போன்றே இதுவும் மிகவும் துல்லியமான விவரமாக இருக்கலாம். இதன் வினாவின் உணர்ச்சிவயப்பட்ட நிலையானது நீண்டு நிலைத்திருக்கிறது மற்றும் குறிப்பிட்ட தூண்டுதலுக்கு தொடர்புடையதாக இருப்பதில்லை. இறப்பின் பயம், இறப்பின் கவலை மற்றும் இறப்புநிலைகளின் மேலுள்ள கவலைகளின் பகுப்பாய்வில் இருத்தல் கொள்கை மற்றும் பயங்கர மேலாண்மைக் கோட்பாடு போன்றவை முக்கிய இடங்களை வகிக்கிறது.
# வகை நுண்கணிதம்

.
கணிதத்தில் **வகை நுண்கணிதம்** (*differential calculus*) என்பது உள்ளீடுகள் மாற்றமடையும் போது சார்புகள் எப்படி மாற்றமடைகினறன என்பதுடன் தொடர்புடைய நுண்கணித உட்பிரிவு ஆகும். நுண்கணிதத்தின் இரு பாரம்பரியப் பிரிவுகளுள் ஒன்று வகை நுண்கணிதம். மற்றொரு பிரிவு தொகை நுண்கணிதமாகும்.  
வகை நுண்கணிதத்தின் முதன்மையான ஆய்வுப் பொருள் ஒரு சார்பின் வகைக்கெழு, வகையீடு மற்றும் அவற்றின் பயன்பாடுகளாகும். ஒரு குறிப்பிட்ட உள்ளீட்டு மதிப்பிற்கு ஒரு சார்பின் மதிப்பில் ஏற்படும் மாறுவீதத்தை அந்த உள்ளிடு மதிப்பிற்கு அருகிலான சார்பின் வகைக்கெழுவைத் தருகிறது. வகைக்கெழு காணும் செயல்முறை "வகையிடல்" என அழைக்கப்படுகிறது. வடிவவியல் ஈதியாக, ஒரு வரைபடத்தின் மேலமையும் ஒரு புள்ளியில் அவ் வரைபடத்திற்கு வரையப்படும் தொடுகோட்டின் சாய்வானது அப்புள்ளியில் சார்பின் வகைக்கெழுவிற்குச் (வகைக்கெழு இருக்குமானால்) சமம். பொதுவாக, ஒரு மாறியிலமைந்த மெய்-மதிப்புச் சார்புக்கு, ஒரு புள்ளியில் அச் சார்பின் வகைக்கெழுவானது அந்தப் புள்ளியில் அந்தச் சார்புக்கான சிறந்த நேர்கோட்டு தோராயமதிப்பைத் தீர்மானிக்கும். வகையிடல் செயலானது தொகையீட்டுக்கு நேர்மாறான செயல்பாடு என நுண்கணிதத்தின் அடிப்படைத் தேற்றம் குறிப்பிடுகிறது.  
வகையீடானது அனைத்து அளவு சார்ந்த துறைகளிலும் பயன்பாடுகளைக் கொண்டிருக்கிறது. இயற்பியலில் ஒரு நகரும் பொருளின் இடப்பெயர்ச்சியின் நேரத்தைப் பொறுத்த வகைக்கெழு அப்பொருளின் திசைவேகமாகும். நேரத்தின் அடிப்படையிலான திசைவேகத்தின் வகைக்கெழு முடுக்கம் ஆகும். ஒரு பொருளின் உந்தத்தின் இயங்குவிசையின் வகைக்கெழு அந்தப் பொருளுக்கு அளிக்கப்படும் விசைக்குச் சமமானதாக இருக்கும் என இயக்கத்துக்கான நியூட்டனின் இரண்டாவது விதி குறிப்பிடுகிறது. வேதி வினையின் வினைவேகம் ஒரு வகைக்கெழு ஆகும். செய்பணி ஆய்வியலில் தொழிற்சாலைகளை வடிவமைக்கவும் பொருட்களைக் கொண்டு செல்லவும் தேவையான வழிமுறைகளை வகைக்கெழுக்கள் அளிக்கின்றன.  
சார்பின் மீப்பெருமதிப்புகளையும், மீச்சிறுமதிப்புகளையும் கண்டறிவதற்கு வகைக்கெழுக்கள் பெருமளவில் பயன்படுத்தப்படுகின்றன. வகைக்கெழுக்கள் தொடர்புடைய சமன்பாடுகள் வகையீட்டுச் சமன்பாடுகள் என அழைக்கப்படுகின்றன. வகைக்கெழுக்கள் மற்றும் அதன் பொதுமைப்படுத்தலும் சிக்கலான பகுப்பாய்வு, சார்பலன் பகுப்பாய்வு, வகையீட்டு வடிவவியல், அளவையியல் மற்றும் நுண் இயற்கணிதம் போன்ற கணிதத்தின் பல துறைகளில் பயன்படுத்தப்படுகின்றன.
# வகை நுண்கணிதம்

## வகைக்கெழு

<math>x=a</math> என்ற புள்ளியில் <math>f(x)</math> சார்பின் வகைக்கெழுவானது <math>(a,f(a))</math> என்ற புள்ளியில் சார்பின் வரைபடத்துக்கு வரையப்படும் தொடுகோட்டின் சாய்வாகும். இதனைப் புரிந்துகொள்ள
ஒருபடிச் சமன்பாடு ஒன்றின் (<math>y=mx+b</math>) சாய்வைக் காணும் முறையைத் தெரிந்து கொள்ள வேண்டும்.
# வகை நுண்கணிதம்

## வகைக்கெழு

### நேர்கோட்டின் சாய்வு (ஒருபடிச் சமன்பாட்டின் சாய்வு)

சாய்வு என்பது சமன்பாட்டின் செங்குத்துத்தன்மையைக் குறிக்கும். ஒருபடிச் சார்பின் (<math>y=mx+b</math>) வரைபடமான நேர்கோட்டின் மீது ஏதாவது இரு புள்ளிகளை எடுத்துக்கொண்டு அவற்றின் <math>x</math> மதிப்புகளின் மாற்றத்துக்கு ஏற்றவாறு <math>y</math> இன் மாற்ற அளவைக் கணக்கிட்டு, <math>y</math> இன் மாற்ற அளவை <math>x</math> இன் மாற்ற அளவால் வகுத்தால் நேர்கோட்டின் சாய்வு கிடைக்கும்.
: <math>\text{slope } =\frac{\text{ change in }y}{\text{change in }x}</math>.  
<math>\frac{\text{change in }y}{\text{change in }x}</math> என்பது சுருக்கமாக <math>\frac{\Delta y}{\Delta x}</math> என எழுதப்படுகிறது. இதிலுள்ள கிரேக்க எழுத்தான <math>\Delta</math> என்பது "- இன் மாற்றம்" என்று பொருள்தரும்.  
எடுத்துக்காட்டு:
:<math>y=-2x+13</math> சமன்பாட்டின் சாய்வு <math>-2</math> (படத்தில் பார்க்க)
# வகை நுண்கணிதம்

## வகைக்கெழு

### <math>y=x^2</math> சமன்பாட்டின் சாய்வு

ஒருபடிச் சமன்பாட்டின் சாய்வு மாறாமல் எல்லாப் புள்ளிகளிலும் சமமாக இருக்கும். ஆனால் <math>y=x^2</math> போன்ற சமன்பாடுகளின் வரைபட வளைகோடுகள் அவற்றின் செங்குத்துத்தன்மையில் மாறுபாடு உடையவை. எனவே ஒருபடிச் சமன்பாட்டின் சாய்வு காணும் முறையை இவற்றுக்குப் பயன்படுத்த முடியாது. அதாவது வரைபடத்தின் மீது ஏதாவது இருபுள்ளிகளை எடுத்துக்கொண்டு அவற்றுக்கான <math>x</math> இன் மாற்ற அளவால் <math>y</math> இன் மாற்ற அளவை வகுத்து சாய்வைக் கணக்கிட முடியாது. இதற்குப் பதிலாக, வரைபடத்தின் ஒரு புள்ளியில் அதன் சாய்வு அப்புள்ளியில் வரையப்படும் தொடுகோட்டின் சாய்வாகக் கொள்ளப்படுகிறது. அதாவது, வரைபட வளைகோட்டின் மீதமையும் ஒரு குறிப்பிட்ட புள்ளியில் வளைகோட்டின் சாய்வானது. அப்புள்ளியில் வளைகோட்டின் தொடுகோட்டின் சாய்வாகும்.  
எடுத்துக்காட்டு:
<math>x=2</math> புள்ளியில் <math>y=x^2</math> சமன்பாட்டின் சாய்வு <math>4</math>. ஏனெனில் <math>x=2</math> புள்ளியில் <math>y=x^2</math> இன் வரைபட வளைகோட்டிற்கு வரையப்படும் தொகோட்டின் சாய்வு <math>4</math>
# வகை நுண்கணிதம்

## வகைக்கெழுக்களின் பயன்பாடுகள்

### உகமம் காணல்

*f* என்பது **R** (அல்லது ஒரு திறந்த இடைவெளி) மீதான வகையிடத்தக்கச் சார்பு மற்றும் *x* என்பது *f* இன் இடஞ்சார்ந்த பெருமம் அல்லது இடஞ்சார்ந்த சிறுமம் எனக் கொண்டால் *x* இல் *f* இன் வகைக்கெழு பூச்சியமாக இருக்கும். அதாவது, *f* '(*x* ) = 0 ஆக இருக்கும் புள்ளிகள், மாறுநிலைப் புள்ளிகள் அல்லது *நிலைப் புள்ளிகள்* (மேலும் *x* இல் *f* இன் மதிப்பு *மாறுநிலை மதிப்பு* என அழைக்கப்படுகிறது) என்று அழைக்கப்படுகின்றன. (இடைவெளியின் எல்லாப்புள்ளிகளிலும் சார்பை வகையிடமுடியாத நிலயில், வகைக்கெழு காணவியலாத புள்ளிகளும் மாறுநிலைப் புள்ளிகள் எனப்படுகின்றன.  
மாறாக, *f* ஐ இருமுறை வகையிட முடியுமென்றால் *f* இன் மாறுநிலைப் புள்ளி *x* ஐ இரண்டாவது வகைக்கெழுவைப் பயன்படுத்திக் காணலாம்:  
இரண்டாவது வகைக்கெழுவின் மதிப்பு,
- நேர்மறையானதாக இருந்தால் *x* ஆனது இடஞ்சார்ந்த சிறுமமாக இருக்கும்.
- எதிர்மறையானதாக இருந்தால் *x* ஆனது இடஞ்சார்ந்த பெருமமாக இருக்கும்.
- இது பூஜ்ஜியமாக இருந்தால் *x* ஆனது இடஞ்சார்ந்த சிறுமமாகவோ இடஞ்சார்ந்த பெருமமாகவோ அல்லது இரண்டுமற்றதாகவோ இருக்கலாம் (எடுத்துக்காட்டாக *f(x)=x³* ஆனது *x=0* இல் மாறுநிலைப் புள்ளியைக் கொண்டிருக்கிறது. ஆனால் அது அதில் பெருமமாகவோ சிறுமமாகவோ இல்லை. அதே சமயம் *f* (*x* ) = ±*x* <sup>4</sup> ஆனது *x* = 0 இல் மாறுநிலைப் புள்ளியைக் கொண்டிருக்கின்றன மற்றும் அவற்றில் முறையே சிறுமம் மற்றும் பெருமத்தைக் கொண்டிருக்கின்றன).  
இது இரண்டாம் வகைக்கெழுச் சோதனை என்று அழைக்கப்படுகிறது. இதற்கு மாற்றுமுறை, முதல் வகைக்கெழுச் சோதனை என்று அழைக்கப்படுகிறது. முதல் வகைக்கெழுச் சோதனையில் மாறுநிலைப் புள்ளியின் இருபுறமும் *f* இன் நேர்ம, எதிர்மக் குறியைப் பொறுத்து பெருமம், சிறுமம் தீர்மானிக்கப்படுகிறது.  
வகைக்கெழுக்களை எடுத்து மாறுநிலைப் புள்ளிகளுக்காக தீர்வு காண்பது, இடஞ்சார்ந்த மீச்சிறுமதிப்பு அல்லது மீப்பெருமதிப்பினை எளிதாகக் கண்டறிவதற்கான வழியாக இருக்கிறது. இது உகமம் காண்பதில் மிகவும் பயன் நிறைந்ததாக இருக்கும். முகட்டு மதிப்புத் தேற்றம் மூலமாக மூடிய இடைவெளி மீதான தொடர் சார்பானது அவ்விடைவெளியில் ஒரு முறையாவது அதன் மீச்சிறுமதிப்பு மற்றும் மீப்பெருமதிப்பை அடைய வேண்டும். சார்பானது வகையிடத்தக்கதாக இருந்தால் மீச்சிறுமதிப்பு மற்றும் மீப்பெருமதிப்பு ஆகியவை மாறுநிலைப் புள்ளிகள் அல்லது இறுதிப் புள்ளிகளில் மட்டுமே ஏற்படும்.  
இது வளைவரை வரைதலிலும் பயன்பாடுகளைக் கொண்டிருக்கிறது. வகையிடத்தக்க சார்பின் இடஞ்சார்ந்த மீச்சிறுமதிப்பு மற்றும் மீப்பெருமதிப்பு கண்டறியப்பட்டவுடன் அது மாறுநிலைப் புள்ளிகளுக்கு இடையில் அதிகரிப்பதாகவோ அல்லது குறைவதாகவோ இருக்கும் என்பதால் வளைவரையின் தோராயமான வரைபடம் கிடைக்கும்.